L 234/190
MT
Il-Ġurnal Uffiċjali tal-Unjoni Ewropea
22.9.2023
DEĊIŻJONI TAL-KUMMISSJONI (UE) 2023/1810 tad-19 ta’ Settembru 2023 dwar talba għal akkumulazzjoni estiża bejn il-Kambodja u l-Vjetnam, skont l-Artikolu 56(1) tarRegolament Delegat (UE) 2015/2446, fir-rigward tar-regoli tal-oriġini użati għall-finijiet tal-iskema ta’ preferenzi tariffarji ġeneralizzati skont ir-Regolament Delegat (UE) 2015/2446 għal ċerti materjali jew partijiet użati fil-produzzjoni tar-roti
IL-KUMMISSJONI EWROPEA,
Wara li kkunsidrat it-Trattat dwar il-Funzjonament tal-Unjoni Ewropea,
Wara li kkunsidrat ir-Regolament (UE) Nru 952/2013 tal-Parlament Ewropew u tal-Kunsill tad-9 ta’ Ottubru 2013 li jistabbilixxi l-Kodiċi Doganali tal-Unjoni (1), u b’mod partikolari l-Artikolu 64(3) tiegħu,
Wara li kkunsidrat ir-Regolament Delegat tal-Kummissjoni (UE) 2015/2446 tat-28 ta’ Lulju 2015 li jissupplimenta r-Regolament (UE) Nru 952/2013 tal-Parlament Ewropew u tal-Kunsill fir-rigward ta’ regoli dettaljati li jikkonċernaw uħud mid-dispożizzjonijiet tal-Kodiċi Doganali tal-Unjoni (2), u b’mod partikolari l-Artikolu 56 tiegħu,
Billi:
(1)
L-Artikolu 56(1) tar-Regolament Delegat (UE) 2015/2446 jipprevedi li l-pajjiżi benefiċjarji tal-iskema ġeneralizzata ta’ preferenzi (SĠP) tal-Unjoni Ewropea jistgħu jitolbu akkumulazzjoni estiża ma’ pajjiż li miegħu l-Unjoni għandha ftehim ta’ kummerċ ħieles (FTA) skont l-Artikolu XXIV tal-Ftehim Ġenerali dwar it-Tariffi u l-Kummerċ (GATT) fisseħħ.
(2)
L-Artikoli 56(1) u 56(2) tar-Regolament Delegat (UE) 2015/2446 jistabbilixxu l-kundizzjonijiet li taħthom il-pajjiżi benefiċjarji tas-SĠP jistgħu jitħallew jużaw, taħt akkumulazzjoni estiża, materjali minn pajjiż li miegħu l-Unjoni għandha ftehim ta’ kummerċ ħieles skont l-Artikolu XXIV tal-GATT fis-seħħ.
B’mod partikolari, l-Artikolu 56(1) jipprevedi li tali akkumulazzjoni tista’ tiġi applikata biss wara li l-pajjiżi involuti f’akkumulazzjoni estiża jkunu impenjaw ruħhom li jikkonformaw jew jiżguraw il-konformità mar-regoli tal-oriġini tas-SĠP, ir-regoli tal-oriġini stabbiliti fl-FTA bejn l-UE u l-Vjetnam u d-dispożizzjonijiet l-oħra kollha li jikkonċernaw l-implimentazzjoni tarregoli tal-oriġini, u li jipprovdu l-kooperazzjoni amministrattiva meħtieġa biex tiġi żgurata l-implimentazzjoni korretta ta’ dawn ir-regoli kemm fir-rigward tal-Unjoni kif ukoll bejniethom.
(3)
Il-Kummissjoni għandha tieħu deċiżjoni dwar talba bħal din f’konformità mal-proċeduri interni tagħha.
(4)
Permezz ta’ ittra datata t-2 ta’ Diċembru 2022, il-Kambodja ressqet talba għal akkumulazzjoni estiża mal-Vjetnam skont l-Artikolu 56(1) tar-Regolament Delegat (UE) 2015/2446.
It-talba tikkonċerna ċerti materjali jew partijiet użati fil-produzzjoni ta’ roti li joriġinaw fil-Vjetnam biex jintużaw bħala materjali oriġinarji fil-Kambodja sabiex jipproduċu u jesportaw lejn l-Unjoni Ewropea skont ir-rati preferenzjali SĠP tar-roti taħt l-intestaturi 87.11, 87.12 u 95.03 tas-Sistema Armonizzata (SA).
(5)
B’appoġġ għat-talba tagħha, il-Kambodja fakkret li, peress li l-Vjetnam tneħħa mil-lista ta’ pajjiżi benefiċjarji talarranġament ġenerali tas-SĠP mill-1 ta’ Jannar 2023, il-materjali jew il-partijiet Vjetnamiżi użati fil-produzzjoni tarroti jitqiesu bħala mhux oriġinarji, u b’riżultat ta’ dan, il-produtturi tar-roti tal-Kambodja ma jistgħux jibbenefikaw mill-aċċess mingħajr dazju tas-SĠP għar-roti Kambodjani fl-Unjoni.
Fl-istess ħin, sabiex tiddiversifika l-ekonomija
(1) ĠU L 269, 10.10.2013, p. 1.
(2) ĠU L 343, 29.12.2015, p. 1.